**Решавање проблеми поврзани со просечна брзина**

Брзина е величина со која можеме да го опишеме движењето. Кога се движиме со константна т.е постојана брзина изминатиот пат е правопропорционален со изминатото време. Задачите што се поврзани со брзината може да ги решиме со помош на пропорција. Врската помечу брзината, патот и времето е:

брзина = $\frac{пат}{време}$

Но, луѓето ретко патуваат со константна брзина. Затоа користиме средна брзина, што ја пресметуваме за целиот изминат пат.

средна брзина = $\frac{вкупниот изминат пат}{вкупното време}$

ако замениме v = средна брзина, s = вкупниот изминат пат и t = вкупното време, тогаш формулата е :

v = $\frac{s}{t}$

од формулата можеме да ги изразиме s или t. Двете формули се:

s = v · t и t = $\frac{s}{v}$

Следниов триаголник може многу да ни помогне да ги запомниме следниве формули:

Ако во триаголникот ја покриеме буквата v, ни остануваат буквите s и t, па v = $\frac{s}{t}$

Ако во триаголникот ја покриеме буквата s, ни остануваат буквите v и t, па s = v · t

Ако во триаголникот ја покриеме буквата t, ни остануваат буквите s и v, па t = $\frac{s}{v}$.

***Задачи за домашна работа:***

**Задача 1**: На еден автомобил играчка му се потребни 12 секунди за да помине 96 cm. Пресметај ја неговата средна брзина во $\frac{cm}{s}$ .

**Задача 2:** Автомобил за 3 часа изминал 186 km. Колку изнесува средната брзина на движење на автомобилот?

**Задача 3:** Колкав пат ќе измине воз што се движи 2 часа со брзина од 165 km/h ?

**Задача 4:** Растојанието од Њујорк до Париз изнесува 5836,8 km. За колку часови ќе стигнеме со авион од Њујорк до Париз ако средната брзина на движење на авионот е 600 km/h ?

**Задача 5:** Авион се движи со брзина 950 km/h. За колку време ќе помине 560 km?

***Домашните да се испратат на меил*** ***ljiljanamileska@yahoo.com*****напишани на лист од тетратка и секој лист да е потпишан со име и презиме и одделение најдоцна до 08.05.2020.**